ߊߟߍߛߊ߲ߘߙߏ ߡߎߛߏߟߣߌ߫

ߊߟߍߛߊ߲ߘߙߏ߫ ߡߎߛߏߟߣߌ߫ (ߡߏߦߌ߫ ߘߊ߫ ߁߈߅߄ ߣߍߣߍߓߊ ߁߁ ߠߋ߬ ߡߊ߬ ߡߐ߲ߕߋߡߊߗ߭ߌߦߐߙ ߘߌ߫ ߔߙߋߘߊߔߌߦߏ߫߸ ߢߊߣߌ߲߬ߡߊ߬ ߝߏߙߌߟ-ߛߋߛߋߣߊ߫ ߞߊ߬ߝߏ߬ߓߏߟߏ߲ ߘߐ߫߸ ߞߵߊ߬ ߕߘߍ߬ ߦߋ߲߬ ߦߋ߫ ߝߓߊ߬ߟߊ߬ߞߊ߫ ߞߊ߬ߝߏ߬ߦߊ ߟߊ߫߸ ߊ߬ ߣߌ߫ ߞߊ߬ ߛߊ߬ ߁߉߁߀ ߣߍߣߍߓߊ ߁߉ ߡߊ߬ — ߊ߬ ߛߊ߲߬ ߅߈ ߡߊ߬ — ߝߐߙߑߟߌ߫)߸ ߊ߬ ߕߘߍ߬ ߦߋ߫ ߌߕߊߟߌ߫ ߘߍ߬ߟߐ߲߬ߘߐ߬ߦߊ ߥߎ߬ߦߊ߲߬ߞߟߌ߬ߟߊ ߟߋ߬ ߘߌ߫߸ ߡߍ߲ ߛߘߎ߬ߡߊ߲߫ ߕߘߍ߬ ߦߋ߫ ߞߊ߲ߠߊߓߌߟߊߟߌ ߡߙߌߘߐ ߟߊ߫. ߊ߬ߟߋ ߟߋ߬ ߦߋ߫ ߝߊߛߌߛߌߞߊ߲ߞߋ ߜߙߋ߬ߡߊ߬ߕߍ߰ߓߊ߮ ߣߌ߫ ߌߕߊߟߌ߫ ߓߘߍ߬ߓߘߍ߬ߟߌ߬ߟߊ ߣߴߊ߬ ߖߊ߯ߟߌߞߊߦߟߊ߫ ߓߋߣߌߕߏ߫ ߡߎߛߏߟߣߌ߫ ߝߊ߬ ߘߌ߫. 
 ߞߊ߲߬ߛߓߍߟߌ 
ߊߟߍߛߊ߲ߘߙߏ߫ ߡߎߛߏߟߣߌ߫ ߘߏ߲߬ ߘߊ߫ ߓߘߍ߬ߓߘߍ߬ߟߌ ߘߐ߫ ߁߈߇߃ ߟߋ߬ ߟߴߊ߬ ߛߊ߲߬ ߁߉߲ ߡߊ߬߸ ߦߏ߫ ߘߍ߬ߟߐ߲߬ߘߐ߬ߦߊ ߕߐ߲ߘߋ߲ ߥߎ߬ߦߊ߲߬ߞߟߌ߬ߟߊ ߟߋ߬. ߁߈߇߄ ߠߊ߫߸ ߡߎߛߏߟߣߌ߫ ߕߘߍ߬ ߘߊ߫ ߓߘߍ߬ߓߘߍ߬ߟߌ߬ ߝߛߏߝߛߊ ߘߏ߫ ߘߐ߫ ߔߙߊߕߌߔߙߊߕߌ߫. ߡߎߛߏߟߣߌ߫ ߕߘߍ߬ ߦߴߊ߬ ߟߊ߫ ߓߘߍ߬ߓߘߍ߬ߟߌ߫ ߓߊ߯ߙߊ ߣߴߊ߬ ߟߊ߫ ߣߎ߲߰ߦߊ (ߣߎ߬ߡߎ߲) ߟߋ߬ ߟߊߘߍ߬ ߟߊ߫. 

ߊ߬ ߞߊ߬ ߕߐ߲ߓߟߏߡߊ ߟߎ߬ ߟߊ߫ ߕߐ߬ߣߐ ߟߊߓߐ߫ ߛߋ߲߬ߧߊ ߘߏ߫ ߘߐ߫߸ ߏ߬ ߟߋ ߞߵߏ߬ ߟߎ߫ ߟߐ߬ ߊ߬ ߖߊ߬ߕߋ߬ ߟߊ߫ «ߡߐ߰ ߘߌ߫ ߡߍ߲ ߠߊ߫ ߞߏ ߖߐ߬ߘߐ ߞߊߓߏ߲߬ ߘߍ߭ ߣߌ߫ ߖߊ߬ߡߊ ߟߊߞߊ߲ߘߊ ߞߊ߲߬ » ; ߊ߬ ߓߌ߬ߟߊ߬ ߘߊ߫ ߘߐ߬ߝߛߍ߬ߝߛߍ߬ߟߌ߫ ߛߌߦߊߡߊ߲ ߠߎ߬ ߘߊߞߘߐ߫ ߝߏ߫ ߊ߬ ߣߊ߬ ߘߊ߫ ߓߌ߬ߟߊ߬ ߞߊߙߏ߫ ߥߐ߯ߙߐ߫ ߟߊ߬ߥߛߎ߬ߟߌ (ߞߊ߬ߛߏ) ߟߊ߫ ߁߉߇߈ ߠߊ߫. ߊ߬ ߞߊ߬ ߟߊ߬ߟߐ߲߬ߠߌ߲߬ߠߊ߫ ߙߏߛߊ ߡߊߟߑߕߏߣߌ߫ ߝߘߎ߫ ߁߈߈߂ ߓߌ߲ߠߊߥߎߟߋ߲ ߂߅ ߟߊ߫. ߊ߬ ߟߊ߫ ߓߊ߯ߙߊ ߘߏ߫ ߟߋ߬ ߕߘߍ߬ ߦߋ߫ ߞߎߡߘߊ߫ ߞߎ߲ߞߎߘߎ߲ ߠߎ߬ ߛߓߍ ߘߌ߫ ߘߍ߬ߟߐ߲߬ߘߐ߬ߦߊ ߝߐ߰ߓߍ߫ ߙߏߡߊߢߐߟ ߘߐ߫ : «La Lotta, Il Sole dell’avvenire, Il Pensiero romagnolo». ߁߈߈߂ ߟߊ߫߸ ߊ߬ ߞߊ߬ ߟߐ߬ߘߎ߯ ߞߟߊ߬ߟߊ߬ߡߊ߫ ߢߊ߫ ߛߎߥߊ߲ߘߟߌ ߘߐ߫ ߦߏ߫ ߊ߲ߘߙߋ߫ ߞߏߛߑߕߊ߬ ߕߊ߸ ߏ߬ ߡߍ߲ ߞߍ߫ ߘߊ߫ ߌߕߊߟߌߞߊ ߟߎ߬ ߟߊ߫ ߘߍ߬ߟߐ߲߬ߘߐ߬ߦߊ ߡߐ߰ ߝߟߐ߫ ߝߌ߬ߟߊ ߘߌ߫ ߡߍ߲ ߠߎ߬ ߞߊ߬ ߛߌ߰ߦߌߟߊ ߘߏ߫ ߛߐ߬ߘߐ߲߬ ߓߏ߲ (ߞߎߡߊߓߏ߲) ߠߊ߫. 

߁߈߈߉ ߟߊ߫߸ ߔߙߋߘߊߔߌߦߏ߫ ߘߍ߬ߟߐ߲߬ߘߐ߬ߦߊ߫ ߞߙߎߞߊ ߛߌ߲߬ߝߏ߲ ߠߎ߬ ߘߏ߲߬ ߘߊ߫ ߛߌ߰ߘߊ ߟߊ߬ߟߌ߰ߟߌ ߘߐ߫߸ ߏ߬ ߞߍ ߊߟߍߛߊ߲ߘߙߏ߫ ߡߎߛߏߟߣߌ߫ ߞߍ߫ ߘߊ߫ ߛߏߕߌ߯ ߛߙߍߞߍ ߘߌ߫. ߁߉߀߂ ߥߊ߬ߛߌ߬ߥߙߊ ߟߊ߫߸ ߜߎߟߌ (ߕߌߢߍߟߌ \ ߥߐ߬ߦߐ) ߘߏ߫ ߞߐߝߍ߬ ߡߍ߲ ߘߏ߲߬ ߘߴߊ߬ߟߎ߫ ߣߌ߫ ߘߏߝ߭ߌߦߊ߫ (ߟߎ߫) ߕߍ߫ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߛߌ߰ߘߊ ߡߊ߬ߡߌ߬ߘߊ߬ߟߌ߬ߟߊ߫ ߜߘߍ ߟߎ߬ ߛߋ߲߬ߘߏ߲߬ߢߐ߲߮ ߠߎ߬ ߘߌ߫߸ ߊ߬ߟߋ ߕߘߍ߬ ߦߋ߫ ߟߏ߲ߟߊ߲ ߠߋ߬ ߘߴߏ߬ ߞߏߢߊ ߘߐ߫ ߕߋ߲߬ ߝߛߊߦߌ߫߸ ߞߏ߬ߣߵߏ߬ ߓߍ߯ ߣߴߊ߬ ߕߴߊ߬ ߟߊ߫ ߥߊ߫ ߘߊ߫ ߥߛߎ ߟߊ߫ ߞߊߙߏ߫ ߥߐ߯ߙߐ߫ ߖߊ߬ߣߍ߲ ߞߘߐ߫. ߊ߬ ߞߕߌ߫ ߘߊ߫ ߝߐߙߑߟߌ߫ ߞߕߌ߫ ߟߊߛߌ߯ߘߊ ߓߟߏ߫ ߞߵߊ߬ ߓߌ߬ߟߊ߬߸ ߞߏ߬ߣߌ߲߬ ߟߊ߬ߥߛߎ߬ߟߌ ߏ߬ ߞߊ߬ ߝߍ߬ ߟߴߊ߬ ߟߊ߫ ߞߍ߲ߘߍߦߊ ߟߊ߫ ߟߋ߬. ߏ߬ ߞߵߊ߬ ߕߍ߬ߘߍ߫ ߟߴߊ߬ ߝߘߎߡߊ ߓߘߊ߫ ߛߊ߬߸ ߏ߬ ߞߍ ߊߟߍߛߊ߲ߘߙߏ߫ ߓߐ߫ ߘߴߊ߬ ߥߟߏߛߟߎ ߔߙߋߘߊߔߌߦߏ߫ ߞߊ߬ ߦߟߍ߬ߡߊ߲߬ ߝߐߙߑߟߌ߫ ߞߊ߬ ߥߴߊ߬ ߘߊ߯ߡߊߞߍ߫ ߡߊ߬ߞߍ߬ ߦߙߐ߫ ߛߙߊ߬ߕߊ (aubergiste) ߟߊ߫ ߦߋ߲߬߸ ߊ߬ ߛߊ߬ ߘߊ߫ ߦߋ߲߬ ߠߋ߬ ߁߉߁߀ ߠߊ߫߸ ߏ߬ ߞߵߊ߬ ߕߍ߬ߘߍ߫ ߟߴߊ߬ ߓߘߊ߫ ߓߘߍ߬ߓߘߍ߬ߟߌ߬ ߓߊ߯ߙߊ ߓߍ߯ ߘߊߓߌ߬ߟߊ߫.
ߦߌߟߡߊ:ߌߕߊߟߌ߫ ߓߘߍ߬ߓߘߍ߬ߟߌ߬ߟߊ
ߦߌߟߡߊ:ߊߟߍߛߊ߲ߘߙߏ߫ ߡߎߛߏߟߣߌ߫